У Вікіпедыі ёсць артыкулы пра іншых асоб з прозвішчам Гофмайстэр.
**Апалін (Апалон) Паўлавіч Гофмайстэр** (1825, Брэст або Шастакова Брэсцкага павета — 1 ліпеня 1890, Кракаў) — дзеяч польскага і беларускага рэвалюцыйнага руху, адзін з кіраўнікоў нацыянальна-вызвольнага паўстання 1863—1864 гадоў, мемуарыст.

Біяграфія
---------

Паходзіў з пратэстанцкага нямецкага роду сям’і рускага афіцэра Паўла Гофмайстэра. Бацька — палкоўнік расійскага войска Павел Гофмайстэр, маці паходзіла з Курляндыі, з роду баронаў Штакельбергаў, была пратэстанткай. Сын Гофмайстэраў, аднак, як і бацька, быў ахрышчаны каталіком, хоць пазней, з прагматычных мэтаў, бацька намаўляў яго стаць пратэстантам. У хуткім часе пасля нараджэння Апаліна сям’я Гофмайстэраў пераехала ў Сімбірск, дзе бацька каля шасці гадоў служыў паліцмайстарам. Пасля смерці ўладальніка в. Шастакова расійскага генерала Альберга, які прыходзіўся дзядзькам маці Апаліна Гофмайстэра, сям’я вярнулася на радзіму. Бацька з маленства выхоўваў свайго сына ў спартанскім духу.

Скончыў Варшаўскую гімназію і вучыўся ў Берлінскім універсітэце, дзе быў членам студэнцкага канспіратыўнага гуртка. Вучобу ва ўніверсітэце не скончыў.

У 1845 актыўна далучыўся да дзейнасці студэнцкага гуртка, праз год з’ехаў на Літву дзеля падрыхтоўкі паўстання. Жыў ва ўладаннях бацькоў у Шастакове Брэсцкага павета.

У 1846 супрацоўнічаў з Каралем Лібельтам  (руск.) (бел. удзельнічаў у змове з мэтай падняць паўстанне ў Беларусі. За гэту спробу арыштаваны ў тым жа годзе і атрымаў вырак два гады турэмнага зняволення па гэтак званай «справе Рэра». У 1848 годзе публічна ганьбаваны ў Вільні і сасланы ў арыштанцкія роты ў Орскай крэпасці  (укр.) (бел. дзе сядзеў адначасна з Тарасам Шаўчэнкам. Тамсама сустракаўся з Зігмунтам Серакоўскім. Пасля перасланы ў Арэнбург.

Пасля абвяшчэння Аляксандрам II царскай амністыі ў 1857 годзе вярнуўся на радзіму. З канца 1850-х гадоў жыў у маёнтку Шастакове Брэсцкага павета, які ўспадкаваў ад бацькоў, пад таемным наглядам паліцыі. Да 1861 года да яго маёмасці ставіліся і сяляне, якія жылі ў маёнтку. Вядома, што А. Гофмайстэр прыязна і спачувальна ставіўся да іх, намагаўся іх вызваліць. Адчыніў школу для вясковых дзяцей і заняўся сельскай гаспадаркай. Пасля адмены прыгоннага права юрыдычная сітуацыя была складанай, таму за свой рахунак ён ажыццявіў фіктыўны продаж кожнага ўчастка сялянскай сям’і. Сяляне яго любілі і паважалі.

Быў блізкім сябрам, суседам і паплечнікам Рамуальда Траўгута. Ён браў актыўны ўдзел у нацыянальных арганізацыях і гродзенскіх паўстанцкіх арганізацыях. Падчас паўстання 1863—1864 гадоў быў прызначаны цывільным ваяводскім кіраўніком паўднёвага Гарадзенскага, пасля Берасцейскага ваяводства. Супрацоўнічаў з Кастусём Каліноўскім.

У 1864 годзе арыштаваны і сасланы на катаргу ў Сібір. Адбываў кару спачатку ва Усоллі-Сібірскім, пасля ў Табольску. У 1868 годзе паводле царскага маніфесту ён пасяліўся ў Іркуцку і даваў там урокі музыкі. У 1873 дзякуючы спрыянню аўстрыйскага пасольства вызвалены і атрымаў эміграцыйны пашпарт без права вяртання ў Расійскую імперыю).

З 1870-х гадоў жыў у Галіцыі, спачатку ў Бродах, а потым у Кракаве. Навернуты з пратэстанцтва ў каталіцтва айцом Вацлавам Навакоўскім.

Памёр у Кракаве 1 ліпеня 1890 года. Пахаваны на Ракавіцкіх могілках у там жа.

Творчасць
---------

Вядома частка яго мемуараў у выглядзе ліста да А. Гілера (1882):

* Из письма А. Гиллеру // Общественно-политическое движение на Украине в 1863—1864 гг. Киев, 1964

Зноскі
------

1. 1 2 3 4 5 6 7  Гофмейстер Аполлин Павлович // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 167-168. — 737 с.
2. ↑  Оренбургская биографическая энциклопедия (руск.). *Библиотека :: Энциклопедии*.  История Оренбуржья. Праверана 1 чэрвеня 2012.
3. 1 2 3  ГОФМЕЙСЦЕР Апалін Паўлавіч
4. ↑  Архіўная копія (польск.)(недаступная спасылка).  Polska Katolicka Witryna Marii Teresy Tuszyńskiej. Архівавана з першакрыніцы 5 сакавіка 2016. Праверана 27 сакавіка 2019.
5. ↑  Słownik geograficzny Królestwa Polskiego i innych krajów słowiańskich, Tom XV cz.2 - wynik wyszukiwania - DIR (польск.).  dir.icm.edu.pl. Праверана 17 лістапада 2018.
6. 1 2 3 4 5 6  Hofmeister Apollo (1825-1890) - Biblioteka Genealogii Polaków (польск.).  genealogia.okiem.pl. Праверана 17 лістапада 2018.
7. 1 2 3 4 5 6 7 8 9 10  *Jakub Gieysztor*. Pamiętniki Jakóba Gieysztora z lat 1857-1865. T. 1 **(нявызн.)**.  nakł. Tow. Udz. "Kurjer Litewski" (12 снежня 1913).
8. 1 2 3  Генадзь Кісялёў. Апалін Гофмейстар Энцыклапедыя гісторыі Беларусі. У 6 т. Т. 3: Гімназіі — Кадэнцыя / Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. — Мн. : БелЭн, 1996. — 10 000 экз. — ISBN 985-11-0041-2. С. № 95-96.
9. ↑  *Bolesław Limanowski  (руск.) (бел.*. Historia ruchu rewolucyjnego w Polsce **(нявызн.)**(недаступная спасылка). Архівавана з першакрыніцы 18 лістапада 2018.
10. ↑  Шестаково (Каменецкий район) (руск.). *Каменетчина — Беларусь в лучшем виде*. Праверана 1 чэрвеня 2012.
11. ↑  *Bolesław Limanowski  (руск.) (бел.*. Romuald Traugutt **(нявызн.)**. Warszawa:  J. Mortkowicz  (англ.) (бел. (12 снежня 1920).
12. 1 2  *Marian Dubiecki*. Romuald Traugutt i jego dyktatura podczas powstania styczniowego 1863-1864 **(нявызн.)**. Kijów:  L. Idzikowski  (руск.) (бел. J. Czokołow (12 снежня 1911).
13. ↑  Hofmeister — w największej bazie powstańców styczniowych (польск.). *Dynamiczny Herbarz Rodzin Polskich*. Праверана 1 чэрвеня 2012.
14. ↑  Spis osób pochowanych na Cmentarzu Rakowickim w Krakowie (osoby pochowane do 1939 r.) **(нявызн.)**(недаступная спасылка). — «547.Hofmeister Apolin (1825-1890), powstaniec 1863/4, zesłaniec, powstańczy wojewoda brzesko-litewski, kw. Fc.»  Архівавана з першакрыніцы 21 лістапада 2019.
15. ↑  Из письма А. Гиллеру // Общественно-политическое движение на Украине в 1863-1864 гг. / Введ. В. Д. Королюка и Г. И. Марахова, с. V-XXI. Ред. коллегия: В. Королюк и др.. — Київ: Вид. Акад. наук УРСР, 1964.

Літаратура
----------

* *Dubiecki, Marian.* Apolin Hofmejster, naczelnik województwa brzesko-litewskiego w powstaniu styczniowem. — Wilno, 1923.
* *Маракоў Л. У.* Рэпрэсаваныя літаратары, навукоўцы, работнікі асветы, грамадскія і культурныя дзеячы Беларусі, 1794—1991. Энц. даведнік. У 10 т. Т. 1. — Мн:, 2003. ISBN 985-6374-04-9.
* *Цапков Валерий.* Арестантская рота и сибирская ссылка Аполлинария Гофмейстера(руск.) // *Брестский курьер*. — 30 чэрвеня 2011. Архівавана з першакрыніцы 7 кастрычніка 2011.

Літаратура
----------

* Dubiecki M. Apolin Hofmeister, naczelnik wojewódstwa brzesko-litewskiego w powstaniu styczniowem // Ateneum Wileñskiе. 1923, № 2; ЭГБ, т. 3.

|  |  |
| --- | --- |
| ⚙️   Генеалогія і некрапалістыка | Sejm-Wielki.pl |
| Нарматыўны кантроль | NUKAT: n2017169236 · VIAF: 75151776773918011120 |